Nafarroako Parlamentuko Mahaiak, 2022ko urtarrilaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako gaurkotasun handiko galdera, Iruñean segurtasun falta ustez areagotu izanari buruz Iruñeko alkateak eginiko adierazpenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko urtarrilaren 24an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Mikel Buil García jaunak, Legebiltzarreko Erregelamenduan xedatuaren babesean, gaurkotasun handiko honako galdera hau aurkezten du, Nafarroako Gobernuko lehendakariak urtarrilaren 27ko Legebiltzarraren Osoko Bilkuran ahoz erantzun dezan:

Iruñeko alkateak, Iruñean segurtasun falta ustez areagotu izanari buruz eginiko adierazpen batzuetan, bakarrik dauden adingabe atzerritarrak aipatu ditu eta atzerritarrak “ia delitu guztien errudun” direla ziurtatu du.

Zer iritzi du Nafarroako Gobernuko lehendakariak Maya jaunaren adierazpenei buruz?

Iruñean, 2022ko urtarrilaren 24an

Foru parlamentaria: Mikel Buil García